b'\n_START_ARTICLE_\nIlgasis lankas\n_START_PARAGRAPH_\nIlgasis lankas \xe2\x80\x93 viduram\xc5\xbei\xc5\xb3 lank\xc5\xb3 tipas. Ilgieji lankai i\xc5\xa1siskiria savo dyd\xc5\xbeiu nes lanko ilgis da\xc5\xbeniausiai yra toks pats ar net didesnis negu \xc5\xa1aulio.\n_START_SECTION_\nIstorija\n_START_PARAGRAPH_\nlgieji lankai paplito XIII a. Toks lankas tur\xc4\x97jo apie 100 \xe2\x80\x93 120 svar\xc5\xb3 tempimo j\xc4\x97g\xc4\x85. Kildinamas i\xc5\xa1 piet\xc5\xb3 Velso. Istoriniuose \xc5\xa1altiniuose minimas apie 1150 m._NEWLINE_1298 m. Falkirko m\xc5\xab\xc5\xa1is buvo pirmasis, kuriame pla\xc4\x8diai naudoti ilgieji lankai. Visoje Anglijoje ilgieji lankai naudoti kaip pagrindiniai kovos ginklai iki XVI a., o kai kuriuose m\xc5\xab\xc5\xa1iuose lankininkai su ilgaisiais lankais sudarydavo iki 85\xc2\xa0% kareivi\xc5\xb3. Tipinis atstumas iki taikinio buvo 220 jard\xc5\xb3 nes i\xc5\xa1 tokio atstumo str\xc4\x97l\xc4\x97 gal\xc4\x97jo pramu\xc5\xa1ti \xc5\xa1arvus. \xc4\xaegud\xc4\x99 \xc5\xa1auliai gal\xc4\x97jo paleisti nuo 8 iki 10 gerai nutaikyt\xc5\xb3 str\xc4\x97li\xc5\xb3 per minut\xc4\x99. Tuo metu Anglijoje visi vyrai nuo 12 iki 65 met\xc5\xb3 buvo \xc4\xafstatymais \xc4\xafpareigoti treniruotis \xc5\xa1audyti i\xc5\xa1 lanko._NEWLINE_Ilgieji lankai buvo daugiausiai gaminami i\xc5\xa1 kukmed\xc5\xbeio, bet \xc5\xa1iais laikais gaminami ir i\xc5\xa1 kitokios medienos._NEWLINE_Ilgieji lankai nesuteikia str\xc4\x97lei tiek energijos, kiek kit\xc5\xb3 tip\xc5\xb3 lankai, d\xc4\x97l to jie buvo daromi stipresni. Viduram\xc5\xbeiais, lank\xc5\xb3 tempimo j\xc4\x97gos siekdavo iki 150 svar\xc5\xb3, bet \xc5\xa1iandien ilgieji lankai retai vir\xc5\xa1ija 50 svar\xc5\xb3. Jie yra ma\xc5\xbeiau taikl\xc5\xabs ir jais sunkiau \xc5\xa1audyti nei moderniais lankais.\n_START_SECTION_\nVar\xc5\xbeybos\n_START_PARAGRAPH_\nTarpautin\xc4\x97 \xc5\xa1audymo i\xc5\xa1 lanko federacija pripa\xc5\xbe\xc4\xafsta ilg\xc5\xb3j\xc5\xb3 lank\xc5\xb3 naudojim\xc4\x85 sportin\xc4\x97se var\xc5\xbeybose. Ilgieji lankai naudojami 3D \xc5\xa1audymo i\xc5\xa1 lanko pasaulio \xc4\x8dempionatuose.'